internet vaartha 341 Views
డాకాస్‌ ఎక్స్‌వన్‌ ధర రూ.888లు
న్యూఢిల్లీ : భారత్‌ మార్కెట్‌కు మరో కారు చౌక మొబైల్‌ ఫోన్‌ విడుదలయింది. ప్రీడమ్‌ 251 మొబైల్‌ తరహాలోనే డోకాస్‌ఎక్స్‌1 స్మార్ట్‌ఫోన్‌ను కంపెనీ ఉత్పత్తి చేసి ధర రూ.888గా ప్రకటించింది. తన అధికారిక వెబ్‌సైట్‌ డాకాస్‌డాట్‌కామ్‌లో విడుదల చేసింది. అంతకుముందు రింగింగ్‌ బెల్స్‌ఫ్రీడమ్‌ 251 మొబైల్‌ఫోన్‌ను 251ధరగా ప్రకటించి సంచలనాలు సృష్టించింది. ప్రపంచంలోనే అత్యంతచౌక స్మార్ట్‌ఫోన్‌గా ప్రకటించింది. డాకాస్‌ ఎక్స్‌వన్‌ స్మార్ట్‌ఫోన్‌ ఫీచ ర్లు, స్పెసిఫికేషన్స్‌పరంగా 4 అంగుళాల డిస్‌ప్లే, ఆండ్రాయిడ్‌ స్మార్ట్‌ఫోన్‌, వన్‌జిబిరామ్‌, 4జబిస్టోరేజి 32జిబివరకూ పొడిగించుకోవచ్చు. డ్యూయల్‌కోర్‌ ప్రాసెసర్‌, ఆండ్రాయిడ్‌ 4.4కిట్‌క్యాట్‌, 2ఎంపి కెమేరా, 0.2ఎంపి ముందుకెమేరాలున్నాయి.1300ఎంఎహెచ్‌ బ్యాటరీసాయంతో నడుస్తుంది. అంతేకాకుండా ఈస్మార్ట్‌ఫోన్‌ను శుక్రవారం పది గంటలవరకూ అడ్వాన్స్‌బుకింగ్‌ చేస్తోంది. ఎస్‌ఎంఎస్‌ద్వారా బుకింగ్‌ ఆర్డర్లు తీసుకుంటున్నది. 7666204430 లేదా 9223222888 నెంబరుకు ఎస్‌ఎంఎస్‌చేస్తేచాలని కంపెనీ ప్రచారం చేసింది. డాకాస్‌ ఫేస్‌బుక్‌ పేజి నిండా వివిధ ప్రాంతాల కస్టమర్లు, వినియోగదారులనుంచి వచ్చిన సందేశాలతో నిండిపోయింది. ఎలా బుక్‌చేసుకోవాలి. సాంకేతిక వివరాలు వంటివాటిపై వెల్లువలా వచ్చి పడ్డాయి. డాకాస్‌ తమ చిరునామాను రాజస్థాన్‌లోని జూపూర్‌వద్ద ఉన్న దుర్గాపురాప్రాంతంలోని మహారాణి ఫార్మ్‌ హ్యాపిటవర్‌ మూడో అంతస్తుగా ప్రకటించింది. గతంలో ప్రీడమ్‌ 251 అనుభవాల దృష్ట్యా కస్టమర్లు అప్రమత్తంగా వ్యవహరించి ఆర్డర్లు బుక్‌చేసుకోవాలని పలుసంస్థలు ప్రకటించాయి. గతంలో నోయిడా కేంద్రంగా ఉన్న రింగింగ్‌బెల్స్‌ ఫ్రీడమ్‌ 251 స్మార్ట్‌ఫోన్‌ను రూ.251కే విడుదలచేస్తున్నట్లు ప్రకటించిన సంగతి తెలిసిందే. అయితే ఇప్పటివరకూ ఒక్క ఫోన్‌ కూడా పంపిణీజరగలేదు.